armvectores/hy_wikipedia_2023 huggingface dataset:
Ազգային կենտրոնական գրադարան (այլ կիրառումներ)

Ազգային կենտրոնական գրադարան եզրը կարող է վերաբերել հետևյալին.

Ազգային կենտրոնական գրադարան (Ֆլորենցիա), ազգային գրադարան Ֆլորենցիայում։
Ազգային կենտրոնական գրադարան (Հռոմ), կենտրոնական ազգային գրադարան Հռոմում։
Կատերինոպոլ

Կատերինոպոլ (ուկրաիներեն՝ Катеринопіль), քաղաքատիպ ավան Ուկրաինայի Չերկասիի մարզի Կատերինոպոլի շրջանում, շրջկենտրոն։ Բնակավայրը նախկինում նաև անվանվել է Կալնիբոլոտո։
2007 թվականի տվյալներով Կատերինոպոլ քաղաքատիպ ավանում բնակվում էր 6 067 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
«Katerynopil»։ Informational-reference site of Katerynopil village (Ukrainian)։ Վերցված է 2012 թ․ հունվարի 12
Պետրոս Օհանյան

Պետրոս Հովհաննեսի Օհանյան (Պյոտր Իվանովիչ Օգանովսկի, Օհանով, Օգանովսքի, Օկանէսով, ռուս.՝ Пётр Иванович Огановский, օգոստոսի 26 (սեպտեմբերի 7), 1851 - 1917), հայազգի ռուսական բանակի հետևազորի գեներալ (1913, դեկտեմբերի 31), ռազմական գրող, Ռուսական կայսրության ազնվական, Ռուս-թուրքական, Ռուս-ճապոնական և Առաջին համաշխարհային պատերազմների մասնակից։


== Կենսագրություն ==
Պետրոս Օհանյանը ծնվել է 1851 թվականի սեպտեմբերի 7-ին (օգոստոսի 26-ին), այլ աղբյուրների վկայությամբ՝ 1866 թվականին ազնվականի ընտանիքում։
1915 թվականի հունվարի 24-ից եղել է 4-րդ Կովկասյան բանակային կորպուսի հրամանատարը, իսկ 1915 թվականի դեկտեմբերի 19-ից ընդգրկվել է Պետրոգրադի Ռազմական օկրուգի սպայական պահեստազորի աստիճանակարգում։ 1916 թվականի սեպտեմբերի 16-ից ստանձնում է Հյուսիսային ռազմաճակատի 1-ին բանակի 3-րդ բանակային կորպուսի հրամանատարությունը։
Մահացել է 1917 թվականին։


== Ծանոթագրություններ ==


== Արտաքին հղումներ ==
Огановский Петр Иванович Archived 2016-04-05 at the Wayback Machine.


== Աղբյուրներ ==
«Տիգրան Դևոյանցի հետախոզական գործունեությունը», Վանիկ Վիրաբյան, Երևան, 2018, էջ 29-30, 32-33, 42-43, 45, 47-53, 55-56, 58, 60, 68, 70, 75, 77-79, 82, 84, 86-87, 94, 96-97, 116, 129 (Անձնանուններ).
«Маршалы, генералы и адмиралы армянского происхождения в Санкт-Петербурге». Биографический справочник, Санкт-Петербург, Изд-во «Роза ветров», 2013, с. 181-182:
«1000 հայազգի գեներալներ, ծովակալներ», Տիգրան Պետրոսյանց (Տիգրան Հայազն), Կենսագրական հանրագիտարան, 2009, էջ 321։
«200 հայ զորավարներ», Տիգրան Պետրոսյանց (Տիգրան Հայազն), Երևան, Հեղ. հրատ., 2011, էջ 104։
Սուրեն Ուզունյան

Սուրեն Ուզունյան (1883, Կ. Պոլիս - 23 փետրվարի, 1927, Բուխարեստ), հայ բժիշկ, Հայ մարմնակրթական ընդհանուր միության (ՀՄԸՄ) հիմնադիրներից մեկը


== Կենսագրություն ==
Ծնվել է 1883 թվականին Կ. Պոլսում։ Մանկությունը ծնողների հետ անցկացրել է Կարին քաղաքում։ Վերադառնալով Կ. Պոլիս՝ սովորել է Պերպերյան վարժարանում։ Հետագայում կրկին տեղափոխվել է Կարին և սովորել Սանասարյան վարժարանում։ Այնուհետև ուսանել է Բեյրութի Սեն Ժոզեֆ Ֆրանսիական համալսարանի բժշկական ֆակուլտետում։ Ավարտելուց հետո մեկնել է Փարիզ և «Օդել Դի­եո» հիվանդանոցում հետևել Դիյոլաֆուայի դասերին։
Վերադառնալով Կ. Պոլիս՝ թուրք-ռուսական սահմանագլխի առողջապահական քննիչ է նշանակվել։ 1911 թվականին հրաժարվելով պաշտոնից՝ հաստատվել է Կ. Պոլսի ասիական կողմի Սկյուտար թաղամասում։ 1914 թվականին՝ Առաջին համաշխարհային պատերազմի ժամանակ զորակոչվել է օսմանյան բանակ և զինվորական բժիշկ ծառայել։ Ռազմաճակատում վիրավորվել է, բուժվել, ապա Գելիբոլուի զինվորական հիվանդանոցի բժշկապետ նշանակվել։ 1918 թվականին՝ պատերազմի ավարտից հետո վերահաստատվել է Սկյուտարում, ուր լայն ժողովրդականություն է վայելել։ Եղել է Տարագրելոց, Որբախնամի, Կարմիր խաչի և Հայ բժիշկներու միությունների անդամ։ Եղել է Հայ մարմնակրթական ընդհանուր միության (ՀՄԸՄ) հիմնադիրներից մեկը։
1920 թվականին ամուսնացել է հանրաճանաչ գրագիտուհի տիկին Անայիսի (Եվփիմե Ավետիսյան) դստեր՝ Մարգարիտ Ավետիսյանի հետ։ 1922 թվականի աշնանը ընտանիքով գաղթել է Ռումինիա և հաստատվել Բուխարեստ մայրաքաղաքում, ուր շարունակել է բժիշկ աշխատել և հանրային գործունեությամբ զբաղվել։ Բուլղարական դումայում ուշագրավ ատենախոսություն է կատարել։
Մահացել է 1927 թվականի փետրվարի 23-ին Բուխարեստում՝ 44 տարեկանում։


== Գրականություն ==
Թէոդիկ, Ամէնուն տարեցոյցը, 1928, Փարիզ, 1929։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Նիացին

Նիացինը կարգավորում է նյութափոխանակման գործընթացը (ճարպի, սպիտակուցի, ածխաջրերի յուրացում)։
Այս վիտամինի սակավությունը բերում է pelle-agra հիվանդության առաջացմանը՝ երբ նկատվում է.

մաշկի չորություն, թեփոտում, կարմրատակում, քոր, այտուց,
չորության զգացում բերանում, վերքեր լեզվի եւ աղիների լորձաթաղանթի վրա, ստամոքսի խանգարումներ,
անքնություն, թուլություն, նյարդային վիճակ։
Սթրեսային վիճակը օրգանիզմի հակազդեցությունն է ինչ-որ վտանգների հանդեպ։ Սուր սթրեսն ուղեկցվում է ադրենալինի արտազատումով եւ կարճատեւ է։ Ապա կորտիզոլի արտազատումը մակերիկամներից կարող է ունենալ կարճատեւ (ժամեր) կամ երկարատեւ՝ քրոնիկ բնույթ։ Այս իրավիճակում խորհուրդ է տրվում.
Հնդկացորենի սերմը չորս ժամ պահեք ջրի մեջ, տաքացրեք 2-3 րոպե, կումերով խմեք թուրմը եւ դանդաղ ծամեք սերմերը։Նիացինը նպաստում է հաճույքի հորմոնի ակտիվացմանը, սթրեսը հետզհետե հաղթահարվում է, բարձրանում է շարժողական ակտիվությունը, առաջանում է հետաքրքրություն կյանքի հանդեպ։
Զեշդորֆ

Զեշդորֆ (գերմ.՝ Zeschdorf), կոմունա Գերմանիայում, Բրանդենբուրգի տարածքում։
Մտնում է Մերկիշ Օդեռլենդի շրջանի կազմի մեջ։ Բնակչությունը 1347 մարդ է (2010 թվականի դեկտեմբերի 31–ի տվյալներով)։ Զբաղեցնում է 40,32 կմ² տարածք։ Պաշտոնական կոդը՝ 12 0 64 539։
Կոմունան ստորաբաժանվում է 3 գյուղական համայնքի։


== Ծանոթագրություններ ==


== Արտաքին հղումներ ==
Պաշտոնական էջ Archived 2007-03-08 at the Wayback Machine.
Նեխվորոշչա (այլ կիրառումներ)

Նեխվորոշչա, կարող է վերաբերել՝

Նեխվորոշչա - գյուղ, Ուկրաինայի Պոլտավայի մարզի Նովի Սանժարիի շրջանում
Նեխվորոշչա - գյուղ, Ուկրաինայի Վոլինի մարզի Վլադիմիր-Վոլինի շրջանում
Ահսան Ակբար

Ահսան Ակբար, (բենգալերեն՝ আহসান আকবার, 1983, Լոնդոն, Միացյալ Թագավորություն), Բանգլադեշի ծագումով անգլիացի պոետ և գրող։


== Վաղ կյանքը ==
Ակբարը ծնվել է Լոնդոնում և հետագայում մեծացել է Բանգլադեշի մայրաքաղաք Դաքքայում մինչև 16 տարեկանը, երբ վերադարձել է Միացյալ Թագավորություն։ Նա Էքսետերի համալսարանում ուսումնասիրել է տնտեսություն, աշխատել որպես վինիլային սկավառակներ վաճառող, գրավաճառ, Լոնդոնյան Սիթիում և Հարավաարևելյան Ասիայում՝ որպես բաժնետեր։
Ակբարը նկարագրել է 1980-ական թվականների աճը՝ որպես թերություններով փորձ։ «Ժամանցը քիչ էր,- ասում էր նա,- գնդախաղ չկար, հեռուստատեսությամբ ոչ մի հատուկ բան չկար»։ Ժամանցը հիմնականում բացակայում էր, ամեն ինչ տեղի էր ունենում այլ վայրերում, և իր երևակայությունը իշխում էր։


== Կարիերա ==
2013 թվականի նոյեմբերին հրատարակվում է Ակբարի առաջին գիրքը՝«Սատանայի բութ մատի դրոշմը»: Այն պոեմների ժողովածու է, որը հրատարկության սկզբից էլ արժանացել է քննադատների ճանաչմանը։ Գիրքը ներառվել է Լոնդոնի ՍՕԱՍ համալսարանի անգլիական գրականության ընթերցման ծրագրում։
Այժմ Ակբարն աշխատում է մի վեպի վրա, գրել է «Հեռագրի», «Լոս Անջելես Թայմսի», «Վասաֆիրիի», «Գրանտայի», «Դաքքա Թրիբյունի» և այլ միջազգային հրատարակչությունների համար։ Նրա «Ծառն առանց արմատների» պոեմը ընտրվելէ Դաքքան «Մայրաքաղաքներում» ներկայացնելու համար, որը աշխարհի բոլոր մայրաքաղաքների մասին ժողովածու է։ Ժողովածուն հրատարկվել է 2016 թվականին «Bloomsbury International»-ում։
Ակբարը Դաքքայի գրական փառատոնի տնօրենն է (նախկինում հայտնի՝ որպես Դաքքայի Հայ փառատոն)։ Նա անգլիական Bengal Lights գրական ամսագրի վարչության անդամ է և  WMC Camden College-ի կառավարիչ։   
Ակբարը Գրանտայի և Վասաֆիրի համար այլ վայրերում կազմակերպել է Բանգլադեշի գրականությունը։


== Գրքերը ==


== Տես նաև ==
Բրիտանական Բանգլադեշ
Բրիտանիայի բանգլադեշցիների ցուցակ


== Ծանոթագրություններ ==


== Արտաքին հղումներ ==
https://www.ahsanakbar.com/ Ահսան Ակբար. պաշտոնական կայք
Akbar, Ahsan. Ahsan Akbar decodes Glastonbury for the Rookie. The Telegraph. 25 July 2013
Բնագիտական թանգարան (Լոնդոն)

Բնագիտական թանգարան (անգլ.՝ Natural History Museum), Հարավային Կենսինգտոնի Exhibition Road փողոցում գտնվող 3 խոշորագույն թանգարաններից մեկը։ Հավաքածուն ներառում է ավելի քան 70 միլիոն բուսաբանության ցուցանմուշ (6 մլն բույս), կենդանաբանությունից (55 միլիոն կենդանաբանական նմուշ, որի կեսը միջատներ են միջատաբանության բաժնում), միներալոգիայից (500 հազ. քարեր և հանքանյութեր) և հնէաբանություն (9 մլն բրածո)։


== Պատմություն ==
Ցուցանմուշների հիմքը կազմում է դոկտոր Հանս Սլոանի (1660-1753 թթ.) հավաքածուն, որը ներառում է հերբարիում և կենդանիների ու մարդու կմախքներ՝ սկզբնապես ցուցադրված Մոնտեգյու-հաուսում (Բլումսբերի)՝ Բրիտանական թանգարանի հսկողության ներքո։
1850-ական թվականներին պրոֆեսոր Ռիչարդ Օուենը (Բրիտանական թանգարանի բնագիտական բաժնի տնօրեն) հավաքածուի ընդլայնման և առանձին տարածքի անհրաժեշտության խնդիր է առաջ քաշում։ 1864 թ. արդեն թանգարանի համար հողակտոր է գնվում Քենսինգթոնում։
Ճարտարապետական նախագծի վրա նախատեսվում էր Ֆրենսիս Ֆոուկի աշխատանքը, իսկ նրա մահից հետո այն հասավ Ալֆրեդ Ուոթերֆազին։ Շենքի ճակատամասը նախագծված է ռոմանոբյուզանդական ոճով։ Շինարարությունն սկսվել է 1873 թ. և ավարտվել 1880 թ.-ին։ Թանգարանը բացվել է 1881 թ., իսկ 1963 թ. այն վերջնականապես զատվել է Բրիտանական թանգարանից։
Մինչև 1992 թ. կոչվել է 'British Museum (Natural History) (Բրիտանական թանգարան (Բնագիտություն), իսկ գիտական գրականության մեջ հայտնի էր B.M.(N.H.) կամ BMNH հապավումով։


== Ցուցանմուշներ ==
Թանգարանն առավել հայտնի է կենտրոնական սրահում դինոզավրների կմախքների հավաքածուով, որի մեջ է մտնում դիպլոդոկի 26 մետր երկարություն ունեցող հայտնի կմախքը, նաև հետաքրքիր է տիրանոզավրի մեխանիկական մոդելը։ Կենդանաբանական մասում գտնվում է 30 մետրանոց կետը։ Թանգարանում տեղակայված է երկնաքարերի հետաքրքիր հավաքածու։
Թանգարանի շենքի ներքին հարդարման և ինտերիերի աշխատանքները կատարվել են Gibbs And Canning Limited ֆիրմայի վարպետների կողմից թրծակավով։ Աղյուսները զարդարված են բույսերի, կենդանիների և հանածոների պատկերներով։ Թանգարանի մուտքն ազատ է։ Մետրոյի ամենամոտ կանգառը South Kensington է։

		
		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայքէջ
Դինա Մերհավ

Դինա Մերհավ (եբրայերեն՝ דינה מרחב‎, մարտի 9, 1936(1936-03-09), Վինկովցի, Հարավսլավիայի Թագավորություն - հոկտեմբերի 19, 2022(2022-10-19), Ein Hod, Հայֆայի մարզ, Իսրայել), Հարավսլավիայում ծնված իսրայելցի քանդակագործ։  


== Կենսագրություն ==
Դինա Գրոսը (հետագայում՝ Մերհավ) ծնվել է Վինկովցիում հարավսլավացի-հրեա Զլատկո և Ստեֆֆի Գրոսների ընտանիքում։ Երկրորդ համաշխարհային պատերազմի ընթացքում հայրը եղել է Հարավսլավիայի  թագավորական բանակի սպա, գերեվարվել է և բանտարկվել Գերմանիայի պատերազմական ճամբարում։ Դինան մոր և ընտանիքի մնացած անդամների  հետ կարողացել է փախչել Սպլիտ, այնտեղից Իտալիայով անցել Շվեյցարիա։ Պատերազմից հետո նրանք վերադարձել են Հարավսլավիա, որպեսզի վերամիավորվեն Դինայի հոր հետ։ 1949 թվականին ողջ ընտանիքը հայրենադարձել է Իսրայել։ Իսրայելում սովորել և ավարտել է Երուսաղեմի Բեցալելի անվան արվեստի և դիզայնի ակադեմիան։


== Գործունեություն ==
Ավարտելուց հետո աշխատել է որպես գրաֆիկական դիզայներ։ Գրաֆիկական դիզայն և քանդակագործություն է դասավանդել ԿՄՍԿ Հայֆայի դիզայնի և կրթության ակադեմիայում, Հայֆայի համալսարանի արվեստի բաժնում և Հայֆայի Տեխնիոնում (Իսրայելի տեխնոլոգիական ինստիտուտ)։ 1984-1985 թթ. քանդակագործություն է ուսանել Հայֆայի համալսարանում։ 1984 թվականին մասնակցել է Իտալիայի Պիետրասանտա քաղաքի քարե քանդակների դասընթացին։
Մերհավը ստեղծում է ճախրող թռչունների և հրեշտակների քանդակներ երկաթի կտորներից։


== Մրցանակներ և ճանաչում ==
1998 թվականին Հայֆա քաղաքը Մերհավին պարգևատրել է «Հերման Շտրուկի անվան տարվա լավագույն արտիստ մրցանակով»։ Մերհավը հաճախ այցելում է իր ծննդավայր և ցուցադրվում է Խորվաթիայի տարբեր թանգարաններում։ 2013 թվականին Մերհավը Զագրեբում բացել է «Ptice u letu» (Ճախրող թռչուններ) ցուցահանդեսը։ Նա նաև լույս է ընծայել «Սիրով քեզ համար» պոեզիայի գրքույկը։ Մերհավն աշխատում է Նիր Էզիոն կիբուցի իր քանդակագործական ստուդիայում և ապրում է Հայֆայի շրջանի Էն Հոդ գյուղում։


== Պատկերասրահ ==

		
		
		
		
		


== Ծանոթագրություններ ==
Հաննովեր

Հաննովեր (գերմ.՝ Hannover [haˈnoːfɐ]), քաղաք Գերմանիայում, Ներքին Սաքսոնիայի վարչական կենտրոնը։ Հաննովերն ունի մոտ 530 000 բնակչություն, գտնվում է Հյուսիսային ծովից 160 կմ իսկ Բալթիկ ծովից 200 կմ հեռավորության վրա։ Ամենաբարձր կետը Քրոնսբերգ լեռն է՝ 118 մ։ Տարեկան միջին ջերմաստիճանը կազմում է 8,7 °C, տեղումները 644 մմ։
Մակերեսի 34,1 %-ը կազմում են կառույցները, 15,5 %-ը կոմունիկացիաները, 11,4 %-ը անտառները, 14,7 %-ը այլ կանաչապատ տարածքները, 15,8 %-ը գյուղատնտեսական տարածքները և այգիները։


== Անվանում ==
Առաջին անգամ հիշատակվում է 11-րդ դարում։ Անվանումը ստուգաբանվում է որպես «բարձր ափ»։


== Քաղաքի պատկերներ ==

		
		
		
		
		


== Ծանոթագրություններ ==
Ջրային ռեսուրսների համապարփակ կառավարում

Ջրային Ռեսուրսների Համապարփակ Կառավարում, ՋՌՀԿ (անգլ.` Integrated Water Resources Management, IWRM), համաշխարհային ջրային ռեսուրսների կառավարման միջոցառումների համակարգ։ «Գլոբալ ջրային համագործակցության» (ԳՋՀ)  կողմից սահմանվել է որպես «գործընթաց, որը նպաստում է ջրի, հողի և հարակից ռեսուրսների համակարգված զարգացմանը և կառավարմանը` անաչառորեն մեծացնելով տնտեսական և սոցիալական բարեկեցությունը՝ առանց կենսական անհրաժեշտության էկոհամակարգերի կայունության փոխզիջման»։
ՋՌՀԿ զարգացումը մասնավորապես առաջարկվել է 1992 թվականին անցկացված Ջրի և շրջակա միջավայրի միջազգային գիտաժողովի ժամանակ նախարարների վերջնական հաշվետվությունում (այս կոչված՝ դուբլինյան սկզբունքեր)։ Գաղափարի նպատակն է ջրային ռեսուրսների բարելավված կառավարման համար առանցքային համարվող գործառությունների փոփոխումը։ Այժմյան բնորոշմամբ, ՋՌՀԿ-ն առաջնորդվում է երեք սկզբունքներով, որոնք միասին հանդես են գալիս համընդհանուր շրջանակներում։

Սոցիալական ծախսերի արդյունավետ բաշխում. Բոլոր օգտագործողների համար (մասնավորապես մեկուսացված և անապահով խմբեր) մարդկային բարեկեցություն ապահովելու համար անհրաժեշտ բավարար քանակի և որակի ջրի հավասարաչափ հասանելիության ապահովում։
Տնտեսական արդյունավետություն. հասանելի ֆինանսական և ջրային ռեսուրսների միջոցով առավելագույն քանակի օգտագործողներին առավելագույն չափի օգտակարության ապահովում։
Էկոլոգիական կայունություն. Ջրային էկոհամակարգերի ճանաչումը որպես օգտագործող կողմ և վերջիններիս բնական գործունեությունը հաստատող պատշաճ տեղաբաշխման ապահովումը։ՋՌՀԿ կիրառությունները կախված են համատեքստից, գործառնական մակարդակում կարևոր հիմնախնդիր է համաձայնեցված սկզբունքները տանել ստույգ գործողությունների հարթակ։


== Արտաքին հղումներ ==
ՋՌՀԿ ցուցումները գետավազանային կառավարման ոլորտում (ՅՈՒՆԵՍԿՈ, 2008)
Հայաստանի Հանրապետության օրենքը ջրի ազգային քաղաքակականության հիմնադրույթների մասին
Վանտրոլ (Վերին Պրովանսի Ալպեր)

Վանտրոլ (ֆր.՝ Venterol), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Տյուրե կանտոնի կազմի մեջ։ համայնքի շրջանը՝ Ֆորկալկե։
Համայնքի INSEE կոդ՝ 04234։


== Բնակչություն ==
Համայնքի բնակչությունը 2008 թվականին կազմում էր 229 մարդ։


== Կլիմա ==
Վանտրոլ կլիման միջերկրածովային է։


== Տնտեսություն ==
2007 թվականի տվյալներով 137 աշխատունակ տարիքի մարդկանցից (15-64 տարեկան) 115-ը տնտեսապես ակտիվ էին, 22-ը անգործ (ակտիվության ցուցանիշը 83,9 %, 1999 թվականին եղել է՝ 69,5 %)։ 115 աշխատունակ բնակիչներից 101-ը աշխատում էին (52 տղամարդ և 49 կին), անաշխատանք էին 14-ը (7 տղամարդ և 7 կին)։ 22 անգործ մարդկանցից 6-ը աշակերտներ կամ ուսանողներ են, 9-ը թոշակառու, 7-ը չէին աշխատում այլ պատճառներով։


== Տեսարժան վայրեր ==
Դյուրանս գետի վրայի կախովի կամուրջ
Սեն Կրեպեն է Կրեպինիեն եկեղեցի (XVI դար)
Վանտրոլ դղյակի ավերակներ
Սուրբ Հովհաննես Մկրտիչ եկեղեցի
Սեն Մաքսիմ դը Ռիե եկեղեցի
Թվով վեց աղոթատներ


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Վանտրոլ» (ֆրանսերեն)։ Արխիվացված օրիգինալից 2012-10-29-ին։ Վերցված է 2012-8-30 

«Վանտրոլ» (ֆրանսերեն)։ cassini.ehess.fr։ Արխիվացված օրիգինալից 2013-01-22-ին։ Վերցված է 2013-01-13
Ջոզեֆ Հելֆրիչ

Ջոզեֆ Հելֆրիչ (գերմ.՝ Joseph Helffrich, հունվարի 12, 1890(1890-01-12), Մանհայմ, Բադենի Մեծ Դքսություն, Գերմանական կայսրություն - 1971, Նեքարաու, Մանհայմ, Բադեն-Վյուրթեմբերգ, Գերմանիայի Ֆեդերատիվ Հանրապետություն), գերմանացի աստղագետ, աշխատել է Հայդելբերգ-Կյոնիգշտուլի աստղադիտարանում։
1909 թվականից 1911 թվականներին նրա կողմից հայտնաբերվել են ընդհանուր առմամբ 13 աստերոիդ։ 1913 թվականին ավարտել է Հայդելբերգի համալսարանը, որտեղ պաշտպանել է իր դոկտորական աշխատանքը։
Հելֆրիչի գիտության մեջ ներդրման գնահատման համար նրա անվամբ է կոչվել (2290) Հելֆրիչ աստերոիդը։


== Ծանոթագրություններ ==


== Արտաքին հղումներ ==
BC (այլ կիրառումներ)

BC կարող է նշանակել՝

Borland C - C ծրագրավորման լեզվի Borland ընկերության կողմից արտադրված կոմպիլյատոր
bc - C-անման ծրագրավորման լեզվի ինտերակտիվ ինտերպրետատոր, որն թույլ է տալիս կատարել հաշվարկներ ցանկացած ճշտությամբ։ Հաճախ Unix-անման օպերացիոն համակարգերի հրամանի տողերում օգտագործվում է որպես հաշվիչ
BC (Before Christ, Քրիստոսից առաջ) - անգլերենում հաճախ օգտագործվող հապավում, որն ցույց է տալիս մեր թվարկությունից առաջ եղած ժամանակը (տարիները, դարերը)
BC - British Columbia (Բրիտանական Կոլումբիա)
Ռեո (գյուղ, Պիհտլա շրջան)

Անվան այլ կիրառումների համար տե՛ս՝ Ռեո (այլ կիրառումներ)Ռեո (էստ․՝ Reo), գյուղ Էստոնիայի Սաարեմաա նահանգի Պիհտլա շրջանում։
2011 թվականի տվյալներով գյուղում բնակվում էր 23 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կալյուժնոե (այլ կիրառումներ)

Կալյուժնոե, կարող է վերաբերել՝

Կալյուժնոե - գյուղ, Ուկրաինայի Սումիի մարզի Գլուխովի շրջանում
Կալյուժնոե - գյուղ, Ուկրաինայի Սումիի մարզի Լեբեդինի շրջանում
Պոդլեսնայա (այլ կիրառումներ)

Պոդլեսնայա, կարող է վերաբերել՝

Պոդլեսնայա - գետ Ռուսաստանում, Շույայի վտակը
Պոդլեսնայա - գետ Ռուսաստանում, գետը
Ռունովշչինսկի գյուղական խորհուրդ (Պոլտավսկի շրջան)

Անվան այլ կիրառումների համար տե՛ս՝ Ռունովշչինսկի գյուղական խորհուրդ (այլ կիրառումներ)Ռունովշչինսկի գյուղական խորհուրդ  (ուկրաիներեն՝ Рунівщинська сільська рада), Ուկրաինայի Պոլտավայի մարզի Պոլտավայի շրջան ում։
2001 թվականի տվյալներով Ռունովշչինսկի գյուղական խորհրդում բնակվում էր 1043 մարդ։ Խորհրդում կա 7 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Մորբենիո

Մորբենիո (իտալերեն՝ Morbegno), կոմունա Իտալիայում։ Գտնվում է Լոմբարդիա մարզի Սոնդրիո գավառում։
Բնակչությունը կազմում է 11 879 մարդ, խտությունը կազմում է 792 մարդ/կմ²։ Տարածքը գրավում է 15 կմ²։ Էլեկտրոնային փոստ՝23017, հեռախոսային կոդ՝ 0342։
Կոմունայի հովանավոր սրբերն են Պետրոս և Պողոս առաքյալները։ Տոնը նշվում է հունիսի 29-ին։


== Ժողովրդագրություն ==
Բնակչության աճ 


== Տվյալներ ==
Հեռախոս՝0342 606211
Էլեկտրոնային փոստ՝ sindaco@morbegno.it
Պաշտոնական կայք՝ http://www.morbegno.it/


== Արտաքին հղումներ ==
Պաշտոնական կայք (իտալ.)
Ազգային ինստիտուտի վիճակագրություն(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Հայկազյան-Թամարյան ազգային դպրոց (Թավրիզ)

Անվան այլ կիրառումների համար տե՛ս՝ Հայկազյան (այլ կիրառումներ)Հայկազյան-Թամարյան ազգային դպրոց, տարրական, ապա միջնակարգ երկսեռ դպրոց։ Հիմնվել է 1875 թվականին, Թավրիզի Լիլիավա թաղամասում՝ «Հայկազյան» և «Սևան» առևտրական ընկերությունների կողմից։ 1879 թվականին այստեղ հիմնվել է նաև օրիորդաց դպրոց։ 1895 թվականին այդ դպրոցները տեղափոխվել են Թումանյանց եղբայրների կառուցած նոր եռահարկ շենքը (13 դասարանով և սրահով), որը կոչվել է նրանց վաղամեռիկ քրոջ՝ Թամարի անունով։ Այդ թվականից էլ սկսել է կոչվել Հայկազյան-Թամարյան։
20-րդ դարի սկզբին Թավրիզի միակ միջնակարգ ուսումնական հաստատությունն էր։ 1936 թվականին փակվել է, վերաբացվել է միայն 1956-1957 թվականների ուսումնական տարում։ Այդ շրջանից սկսած՝ Թավրիզի ազգային դպրոցները կոչվել են Հայկազյան-Թամարյան-Սահակյան տարրական և միջնակարգ երկսեռ դպրոցներ (կրթության նախարարությունում հայտնի էին «Ասադի» անունով)։ Դասավանդվել են բնական, հասարակական և տեխնիկական գիտություններ, լեզուներ, մեծ ուշադրություն է նվիրվել մանկավարժությանն ու հոգեբանությանը։ Մինչև 1936 թվականը ուսուցումը եղել է հայերեն, այնուհետե՝ պարսկերեն։ Հայոց լեզուն և կրոնը դասավանդվել են արտաժամյա՝ պետական ծրագրից դուրս։ 1950-ական թվականներին դպրոցի վերստացումից հետո պետական տեսուչներ նշանակվել են միայն պարսիկներ։
Ռոբերտ Բաքլի

Ռոբերտ Էռլ Բաքլի (անգլ.՝ Robert Earl Buckley, մայիսի 2, 1981(1981-05-02), Քլերմոնտ, Լոս Անջելես շրջան, Կալիֆոռնիա, ԱՄՆ), ամերիկացի դերասան և մոդել, որն առավել հայտնի է «Շրթներկային ջունգլիներ», «Մեկ ծառի բլուրը» և «Պարկ ավենյու, 666» հեռուստասերիալներում կատարած իր դերերով։


== Կենսագրություն ==
Ռոբերտ Էռլ Բաքլին ծնվել է Կալիֆոռնիայի Լոս Անջելեսի շրջանի Քլերմոնտ քաղաքում։ Ստացել է տնտեսագետի մասնագիտություն Սան Դիեգոյի Կալիֆոռնիայի համալսարանում, որն ավարտել է 2003 թվականին։ Սովորելու տարիներին Բարքլին մասնակցել է The Price Is Right շոուին։ Որոշ ժամանակ որպես տնտեսագիտության հարցերով խորհրդատու աշխատելուց հետո Բարքլին վերադարձել է Լոս Անջելես, որպեսզի սկսի դերասանի կարիերա։
2018 թվականի ապրիլին Բարքլին ամուսնացել է դերասանուհի Ջենի Վեյդի հետ Լոս Անջելեսոմ։


== Կարիերա ==
Բաքլին՝ որպես դերասան, իր նորամուտը կատարել է «Երբ զանգում է մարդասպանը» ֆիլմում 2006 թվականին։ Ավելի ուշ նա ստացել է մշտական դեր «Նորաձևության տուն» հեռուստասերիալում, իսկ հաջորդ տարի նկարահանվել է մեկ այլ կարճատև սերիալում՝ «Ամերիկացի ժառանգորդուհին»։ 2008 թվականին նկարահանվել է Lifetime ալիքի «Սիրախաղ քառասունամյայի հետ» ֆիլմում՝ կատարելով Հիզեր Լոքլիրի հերոսուհու երիտասարդ ընկերոջ դերը։
Բաքլին առավել հայտնի է «Շրթներկային ջունգլիներ» հերուստասերիալում Քիրբի Էտվուդի՝ Քիմ Ռեյվերի երիտասարդ ընկերոջ դերով, որում նկարահանվել է 2008-2009 թվականներին, ինչպես նաև «Մեկ ծառի բլուր» հեռուստասերիալում կատարած Քլեյթոն Էվանսի դերով։ Այդ հեռուստասերիալում նա նկարահանվել է 2009-2012 թվականներին՝ մինչև սերիալի ավարտը։ 2012 թվականին ստացել է գլխավոր դերերից մեկը ABC ալիքի «Պարկ ավենյու, 666» սերիալում, որը փակվել է մեկ եթերաշրջան հետո ցաձր վարկանիշի պատճարով։ 2015 թվականին սկսել է նկարահանվել է «Ես զոմբի եմ» հերուստասերիալում՝ կատարելով Մեյջոր Լիլուայթի դերը։ 2017 թվականին խաղացել է «Չափում 404» հեռուստասերիալում։


== Ծանոթագրություններ ==
Մանվել Ավուշյան

Մանվել Ռազմիկի Ավուշյան, (փետրվարի 12, 1968, Շղարշիկ, (այժմ՝ ՀՀ Արագածոտնի մարզում), հայ ազատամարտիկ, ՊԲ կապիտան (1995)։


== Կենսագրություն ==
1986-1988 թվականներին ծառայել է ԽՍՀՄ Զինված ուժերում։ 1989-1994 թվականներին Բաղրամյանի կամավորական կամ Շուշիի առանձնակի գումարտակի կազմերում մասնակցել է ՀՀ Նոյեմբերյանի, Արցախի Հանրապետության Մարտակերտի, Շուշիի, Ասկերանի ինքնապաշտպանական ու ազատագրական մարտերին։ Երկու անգամ վիրավորվել է, ապաքինվելուց հետո վերադարձել է մարտադաշտ։
Պարգևատրվել է Արցախի Հանրապետության «Մարտական խաչ» 2-րդ աստիճանի շքանշանով։
Գետնանոճի թույնման

Գետնանոճի թույնման (լատ.՝ Chamaecyparis thyoides), նոճազգիների ընտանիքի, գետնանոճի ցեղի բույս։


== Նկարագրություն ==
Ծառ է մինչև 25 մ բարձրությամբ, սակայն մշակության մեջ աճում է որպես փոքր ծառ 6-8 մ բարձրությամբ, նեղ սաղարթով, կարճ ճյուղերով։ Կեղևը մուգ մոխրագույն է կամ գորշավուն, ճաքճքվող, ընձյուղները դասավորված են հովհարաձև, կապտականաչավուն են, շփելիս սուր հոտ են արձակում։ Տերևները նեղ-ռոմբաձև են, ամուր հպված ընձյուղներին, ատամնաեզր։ Արական հասկիկները կազմված են 5-6 զույգ օվալաձև, շագանակագույն առէջներից։ Կոները կարճ կոթուններ ունեն, գնդաձև են, 5-6 մմ տրամագծով, խիտ խավով։ Թեփուկները 6-8 հատ են, բազմանկյուն։ Սերմերն ունեն նեղ, ալիքաձև թևիկներ։ Ունի բազմաթիվ պարտիզային ձևեր։


== Տարածվածություն ==
Վայրի վիճակում հանդիպում հյուսիսային Ամերիկայում, Մերձատլանտյան նահանգներում, Մասսաչուսետս նահանգից մինչև Հյուսիսային Ֆլորիդա, Իլլինոյսից և
Լուիզիանայից դեպի արևմուտք։ Աճում է ճահճուտ, ցուրտ հարթավայրերում, որոնք տարվա ընթացքում մի քանի ամիս ծածկված են լինում ջրով։ Լեռներն են բարձրանում մինչև 400-500 մ։ Աճում է խիստ դանդաղ։ Եվրոպա է բերված 1736 թվականին, Հայաստան է ներմուծված 1965 թվականին (Իջևան)։


== Կիրառություն ==
Միանգամայն ցրտադիմացկուն է։ Էկոլոգիական խումբը՝ V: Մշակության հավանական շրջանները՝ 9բ, 10ա, 20։


== Ծանոթագրություններ ==
Պրոսյանկա (Ստավրոպոլի երկրամաս)

Անվան այլ կիրառումների համար տե՛ս՝ Պրոսյանկա (այլ կիրառումներ)Պրոսյանկա (ռուս.՝ Просянка), գյուղ Ռուսաստան Դաշնության Ստավրոպոլի երկրամասի Պետրովսկոեի շրջանի կազմում։
Բնակչությունը 2010 թվականին գրանցված տվյալներով կազմում էր 1533 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(4217) Էնգելհարդտ

(4217) Էնգելհարդտ (անգլ.՝ Engelhardt), աստերոիդ աստերոիդների հիմնական գոտում։ Հայտնաբերվել է 1988 թվականի հունվարի 24-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 2,313181 ա. մ., առավելագույնը մոտենում է 1,8205 ա. մ. հեռավորության վրա և հեռանում 2,8059 ա. մ.։ Արեգակի շուրջ մեկ ամբողջական պտույտ է կատարում 1285,03 երկրային օրվա ընթացքում, իր ուղեծրով շարժվելով միջինում 0,280149 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 23,15° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4217) Էնգելհարդտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռեյ Վուդ

Ռեյմոնդ Էռնեստ Վուդ (անգլ.՝ Raymond Ernest Wood, ավելի հայտնի է Ռեյ Վուդ կարճ անվանումով, հունիսի 11, 1931(1931-06-11), Hebburn, Սաութ Թայնսայդ, Թայն ընդ Ուեր, Անգլիա, Միացյալ Թագավորություն - հուլիսի 7, 2002(2002-07-07), Bexhill-on-Sea, Արևելյան Սասեքս, Արևելյան Սասիքս, Հարավարևելյան Անգլիա, Անգլիա, Միացյալ Թագավորություն), անգլիացի ֆուտբոլիստ և ֆուտբոլային մարզիչ, հայտնի է դարձել իր դարպասապահ լինելով, ինչպես նաև խաղացել է «Մանչեսթեր Յունայթեդում»։ Նա հիմնականում խաղացել է Անգլիայի առաջնությունում։


== Մարզչական կարիերա ==
Կարիերայի ավարտից հետո Ռեյ Վուդը աշխատում է որպես մարզիչ՝ ԱՄՆ֊ում, Իռլանդիայում, Զամբիայում, Կանադայում, Հունաստանում, Քենիայում, Քուվեյթում և ԱՄԷ֊ում։


== Արտաքին հղումներ ==
The Independent թերթում Archived 2014-09-01 at the Wayback Machine.
NASL/MISL stats
Ստրոնցիումի դեղին

Ստրոնցիումի դեղին, հանքային պիգմենտ՝ SrCrO4։ Նարնջադեղին փոշի է, լուսակայուն։ Արևի ճառագայթների երկարատև ազդեցությամբ գույնը դանդաղ մգանում է։ Ջրում վատ է լուծվում, թթուներում և ալկալիներում՝ լավ։ Օգտագործվում է գեղանկարչական ներկեր պատրաստելու համար։


== Ծանոթագրություններ ==
Սիրոտսկի (Անդրեևսկի գյուղական համայնք)

Անվան այլ կիրառումների համար տե՛ս՝ Սիրոտսկի (այլ կիրառումներ)Սիրոտսկի (ռուս.՝ Сиротский), գյուղակ (խուտոր) Ռուսաստանի Դաշնության Ռոստովի մարզի Դուբովսկի շրջանում։ Մտնում է Անդրեևսկի գյուղական համայնքի կազմի մեջ։
Ուելի Մաուեր

Ուելի Մաուեր (գերմ.՝ Ueli Maurer, դեկտեմբերի 1, 1950(1950-12-01), Վետցիկոն), շվեյցարիացի պետական և քաղաքական գործիչ։ Շվեյցարիայի նախագահը 2013 թվականի հունվարի 1-ից մինչև դեկտեմբերի 31-ը և 2019 թվականի հունվարի 1-ից։


== Կենսագրություն ==
Շվեյցարացի գյուղացու որդի։ Վեց երեխաների հայր։
Ցյուրիխի խորհրդարանի պատգամավոր 1983-1991 թվականներին, 1990-1991 թվականներին՝ նախագահ։ Շվեյցարիայի Ազգային խորհրդի պատգամավոր 1991 թվականից։ Դաշնային խորհրդի 111-րդ անդամ, Շվեյցարիայի պաշտպանության, քաղաքացիական պաշտպանության և սպորտի դեպարտամենտի ղեկավար, 2009 թվականի հունվարի 1-ից մինչև 2015 թվականի դեկտեմբերի 31-ը, ֆինանսների դեպարտամենտի ղեկավար 2016 թվականի հունվարի 1-ից։ Շվեյցարիայի ժողովրդական կուսակցության անդամ, 1996-2008 թվականներին նրա նախագահը։ Նրա ընտրությունը Դաշնային խորհրդում ուղեկցվել է բազմաթիվ սկանդալներով։ Ազգայնական կողմնորոշում ունեցող քաղաքական գործչի համբավ ունեցող Մաուրերի թեկնածությունն առաջացրել է լիբերալ կողմնորոշված հասարակության առարկությունը։ Սակայն ընտրվելու համար պահանջվող ձայների նվազագույն քանակով անցել է Դաշնային խորհուրդ՝ որպես երկրի ներկայիս խորհրդարանում ամենամեծ ներկայացուցչություն ունեցող կուսակցության անդամ։ 2012 թվականի հունվարի 1-ից Շվեյցարիայի փոխնախագահ է։ 2013 թվականի հունվարի 1-ից դեկտեմբերի 31-ը Շվեյցարիայի նախագահն է։ 2018 թվականի հունվարի 1-ից ընտրվել է Շվեյցարիայի փոխնախագահ։
2018 թվականի դեկտեմբերի սկզբին ընտրվել է երկրի երկրորդ նախագահ։ Պաշտոնը ստանձնել է 2019 թվականի հունվարի 1-ին։


== Ծանոթագրություններ ==


== Արտաքին հղումներ ==
Профиль на сайте парламента Швейцарии(անգլ.)
Биография в «Историческом словаре Швейцарии» на французском, немецком и итальянском языках.
Биография на www.munzinger.de(գերմ.)
Վոլնոե (գյուղ, Բալակլեյայի շրջան)

Անվան այլ կիրառումների համար տե՛ս՝ ՎոլնոեՎոլնոե (ուկրաիներեն՝ Вільне), գյուղ Ուկրաինայի Խարկովի մարզի Բալակլեյայի շրջանում։ Հիմնադրվել է 1730 թվականին։
2001 թվականի տվյալներով Վոլնոե գյուղում բնակվում էր 271 մարդ։ Բնակավայրը զբաղեցնում է 0,605 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մոգերի երկրպագությունը (նկար, Ջենտիլե դա Ֆաբրիանո)

«Մոգերի երկրպագությունը» (իտալերեն՝ Adorazione dei Magi), իտալացի նկարիչ Ջենտիլե դա Ֆաբրիանոյի 1423 թվականին ստեղծած կտավը, որը գտնում է  Իտալիայի Ֆլորենցիա քաղաքի Ուֆֆիցի պատկերասրահում և համարվում է նկարչի լավագույն աշխատանքը։ Կտավը նկարագրվում է որպես միջազգային գոթիկայի գագաթնակետ։


== Պատմություն ==
Իտալացի բանկիր, արվեստի հովանավոր Պալլա Ստրոցցին նկարը պատվիրել է Ջենտիլե դա Ֆաբրիանոյին, ով 1420 թվականին Ֆլորենցիա էր ժամանել։ Պալլան խորանի կտավի համար վճարել է 300 ֆլորին կամ վարպետի տարեկան աշխատավարձի վեցապատիկը։ Ըստ Բալդվինի՝ կտավում պատկերված է և՛ Պալլա Ստրոցցին, և՛ նրա հայրը՝ Օնոֆրիոն. Պալլան պատկերված է կարմիր գլխարկով նկարի առաջնային մասում, Օնոֆրիոն՝  որպես բազե վարժեցնող կանգնած է երիտասարդ թագավորի հետևում։ Ըստ այլ կարծիքների՝ բազե վարժեցնող հենց ինքը Պալլա Ստրոցցան է, ում աջ կողմում կանգնած է ավագ որդին՝ Լորենցոն։ Ջենտիլե դա Ֆաբրիանոն կտավն ավարտել է 1423 թվականին, և այն տեղադրվել է Սանտա Տրինիտա եկեղեցու նորակառույց մատուռում։ 

Աշխատանքը ցույց է տալիս Ջենտիլեի արվեստի վրա և՛ միջազգային, և՛ Սիենական դպրոցների ազդեցությունը՝ զուգորդված Վերածննդի նորույթներով, որոնք նա ուսանել էր Ֆլորենցիայում։ Վերևի հատվածի վահանակը պատկերում է երեք մոգերի ուղին մի քանի տեսարաններով, որոնք սկսվում են վերին ձախ անկյունից (ճամփորդություն և մուտք Բեթղեհեմ) և, շարունակելով ժամսլաքի ուղղությամբ, հանդիպում Մարիամի և նորածին Հիսուսի հետ, որը զբաղեցնում է կտավի ներքևի հատվածը։ Բոլոր կերպարները հագել են Վերածննդի դարաշրջանին բնորոշ շքեղ հագուստ, ոսկով և թանկարժեք քարերով զարդարված դիպակներ։
Ջենտիլեն առանձնակի ուշարության է արժանացրել էկզոտիկ կենդանիներին, ինչպիսիք են ընձառյուծը, արաբական ուղտը, կապիկներն և առյուծը, ինչպես նաև ձիերն ու որսկան շուն։
Շրջանակը նույնպես արվեստի գործ է և բնութագրվում է երեք հատվածներով՝ կենտրոնում աղոթող Քրիստոսն է և Աստվածածնի ավետումը (Գաբրիել հրեշտակապետը  ձախ կողմում, Մադոննան՝ աջ)։ Պրեդելան ունի երեք ուղղանկյուն նկարներ, որտեղ պատկերված են տեսարաններ Հիսուսի մանկությունից՝ Քրիստոսի ծնունդը, Փախուստ Եգիպտոս և Հիուսի տաճարին ներկայացնելը (վերջինիս պատճեն է, բնօրինակի պահվում է Լուվրում)։


== Գրականություն ==
AA.VV., Galleria degli Uffizi, collana I Grandi Musei del Mondo, Scala Group, Roma 2003.
Gloria Fossi, Uffizi, Giunti, Firenze 2004. ISBN 88-09-03675-1
Mauro Minardi, Gentile da Fabriano, collana I Classici dell'arte, RCS, Milano 2005.
Alessandro Cecchi, Gentile da Fabriano agli Uffizi, Silvana Editoriale, Milano 2005.


== Ծանոթագրություններ ==
Քյոմուրճի

Քյոմուրճի, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։ Մտնում էր Օրդուի գավառակի Չոմուշի գյուղախմբի մեջ։


== Բնակչություն ==
1915 թվականին ուներ 29 տուն հայ բնակիչ։ Բնակիչները խոսում էին Համշենի բարբառով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Յուլենուռմե (այլ կիրառումներ)

Յուլենուռմե, կարող է վերաբերել՝

Յուլենուռմե - շրջան Էստոնիայի Տարտումաա նահանգում
Յուլենուռմե - գյուղական ավան Էստոնիայի Տարտումաա նահանգի Յուլենուռմե շրջանում
ՈՒԵՖԱ Չեմպիոնների Լիգայի եզրափակիչ 2013

2013 ՈՒԵՖԱ Չեմպիոնների Լիգայի եզրափակիչ, ՈՒԵՖԱ Չեմպիոնների Լիգա 2012-2013 մրցաշրջանի եզրափակիչ խաղը կազմակերպված ՈՒԵՖԱ-ի կողմից։
Խաղը կայացավ շաբաթ օրը 2013 թվականի մայիսի 25-ին Լոնդոնի Ուեմբլի մարզադաշտում England, գերմանական Բունդեսլիգան ներկայացնող Բորուսիա Դորտմունդի և Բավարիա Մյունխենի միջև։ Սա առաջին գերմանական եզրափակիչն էր և Բավարիան հաղթեց 2-1 հաշվով շնորհիվ Մարիո Մանջուկիչի և Արիեն Ռոբենի գոլերի, Բորուսիայի կողմից գոլի հեղինակ դարփավ Իլկայ Գյունդոգան։
Մեկ Շաբաթ անց Բավարիան հաղթեց Գերմանիայի գավաթում և արդեն հաղթել էր Բունդեսլիգա 2012–13-ում և ավարտեց մրցանակների հեթտրիքը։ Դառնալով չեմպիոն՝ Բավարիան իրավունք ստացավ մրցելու ՈՒԵՖԱ Եվրոպա լիգա 2012–13 հաղթող Չելսիի դեմ ՈՒԵՖԱ Սուպեր գավաթ 2013-ի համար և նաև իրավունք ստացավ մասնակցելու ՖԻՖԱ Աշխարհի ակումբային գավաթ 2013-ին որպես ՈՒԵՖԱ-ի ներկայացուցիչ։ Նրանք նաև հաղթեցին այդ մրցույթներում։


== Մարզադաշտ ==

Ուեմբլին Անգլիայի ազգային մարզադաշտն է և այստեղ տեղի են ունենում Անգլիայի ֆուտբոլի ազգային հավաքականի տնային հանդիպումները։ Ուեմբլին հայտարարվեց 2013 թվականի եզրափակչի մարզադաշտ 2011 թվականի հունիսի 16-ին։ Ընդունելով 2011 թվականի եզրափակիչը՝ Ուեմբլին դարձավ առաջին մարզադաշտը, որը Չեմպիոնների լիգայի եզրափակիչն ընդունում է երկու անգամ երեք տարում։ Երկու եզրափակիչների հաճախ ընդունումը ՈՒԵՖԱ-ի նախագահ Միշել Պլատինին բացատրեց, որ նրանք տոնելու են ֆուտբոլի ստեղծման 150 ամյակը։ Սա յոթերորդ անգամ էր, որ Ուեմբլին ընդունում է Եվրոպայի ամենահեղինակավոր գավաթի եզրափակիչը, մինչ այդ ընդունել է 1963, 1968, 1971,1978, 1992 և 2011 թվականների եզրափակիչները։
Մինչ վերակառուցումը Ուեմբլին ընդունել է Եվրոպական գավաթների հինգ երզափակչներ։ 1968 և 1978 թվականների եզրափակիչներում հաղթել են անգլիական ակումբներ, համապատասխանաբար Մանչեսթեր Յունայթեդ հաղթել էր Բենֆիկային 4–1 հաշվով 1968 թվականին և Լիվերպուլը՝ Բրյուգգեին 1–0 հաշվով 1978 թվականին։ Բենֆիկան նաև պարտվել էր 1963 թվականի եզրափակչում Միլանի կողմից, իսկ Այաքսը հաղթել է եզրափակիչը Ուեմբլիում՝ 1971 թվականին հաղթելով Պանատինաիկոսին 2–0 հաշվով։ 1992 թվականի եզրափակչում իսպանական Բարսելոնան հաղթել է իտալական Սամպդորիային 1–0 հաշվով։
Էնսինասոլա

Էնսինասոլա (իսպ.՝ Encinasola) մունիցիպալիտետ Իսպանիայում։ Գտնվում է Ուելվա պրովինցիայի Անդալուզիա ինքնավար համայնքի կազմում։ Տարածքը կազմում է 178 կմ2, բնակչությունը՝ 1582 մարդ (2010 թվականի տվյալներով)։ Պրովինցիայի վարչական կենտրոնից գտնվում է 150 հեռավորության վրա։


== Ժողովրդագրություն ==


== Արտաքին հղումներ ==
Encinasola
Portal sobre Encinasola
Սյունենց

Սյունենց, գյուղ Արևմտյան Հայաստանում, էրզրումի վիլայեթի Կիսկիմ գավառում։ 20-րդ դարի սկզբին ուներ 850 հայ բնակիչ (մոտ 100 տուն)։ Զբաղվում էին հացահատիկի մշակությամբ, այգեգործությամբ, անասնապահությամբ։ Գյուղում կար եկեղեցի՝ կից վարժարանով։ Բնակիչները բռնությամբ տեղահանվել են 1915 թվին, Մեծ եղեռնի ժամանակ։ Մեծ մասը զոհվել է գաղթի ճանապարհին։ Մակավաթիվ փրկվածներն ապաստանել են տարբեր երկրներում։
Լուիզա Ներսիսյան

Լուիզա Աշոտի Ներսիսյան (իրական անունը՝ Ելիզավետա, հուլիսի 23, 1977(1977-07-23), Երևան, Հայկական ԽՍՀ, ԽՍՀՄ), հայ դերասանուհի։ Հայաստանի թատերական գործիչների միության անդամ։
Դերասան, ՀՀ ժողովրդական արտիստ Հրանտ Թոխատյանի կինը։


== Կենսագրություն ==
Լուիզա Ներսիսյանը ծնվել է 1977 թվականին Երևանում։ Նախ սովորել է Երևանի թիվ 172 միջնակարգ դպրոցում, 1994 թվականին ավարտել է Երևանի թիվ 149 ավագ դպրոց վարժարանի անգլերեն-պարսկերեն բաժինը։ Միաժամանակ հաճախել է թիվ 172 դպրոցին կից Սաթենիկ Թոփուզյանի ղեկավարած մարիոնետների թատրոն, որտեղ խաղացել է «Անուշ» և «Կարմեն» ներկայացումներում։ 1995 թվականին ընդունվել է Երևանի թատրոնի և կինոյի պետական ինստիտուտի դերասանական բաժին։ Ուսմանը զուգահեռ Հայաստանի հանրային հեռուստաընկերությամբ վարել է «Երաժշտական փոստարկղ» հաղորդումը։ 
1993 թվականին Կոստրոմա քաղաքում մասնակցել է «Սերեբրյաննայա Լադյա» փառատոնին և արժանացել 1-ին մրցանակին։ Ուսանողական տարիներին, Արմեն Ջիգարխանյանի հրավերով, Մոսկվայի Մայակովսկու թատրոնում խաղացել է «Անտիգոն» ներկայացման մեջ։ 1993-1999 թվականներին աշխատել է Երևանի պատանի հանդիսատեսի թատրոնում։ 1999 թվականից աշխատում է Երևանի Կամերային թատրոնում, 1999-2003 թվականներին եղել է Երևանի Կամերային թատրոնի պատկերասրահի տնօրենը։ 2000-2004 թվականներին աշխատել է «Հ2» հեռուստաընկերության «Պահմտոցի +» ծրագրում։ «Երկաթ TV» ստուդիայում նկարահանվել է «Շոու 1-02», «Սեր և ծիծաղ» ֆիլմաշարերում, «Հմուտ ձեռքեր» հաղորդման մեջ։


== Ֆիլմագրություն ==
Ֆիլմեր

2002 – «Սեր և ծիծաղ»
2005 – «Մեր բակը 3»
2009 – «Տաքսի «Էլի լավ ա»
2009 – «Մետամորֆոզ»
2010 – «Երեք ընկեր»
2011 – «Մոխրաման»
2012 – «Հոբելյանական հաճախորդ»
2012 – «Poker.am»
2013 – «Քայլ ձիով»
2013 «Hony mony»
2013 – «Անահիտ»
2014 – «Дед 005»
2014 – «Ամանորը մեր անբաժան ընտանիքում»
2015 – «Սիրո գործակից»
2015 – «Սկոտչ և վիսկի»
2015 – «3 շաբաթ Երևանում»
2015 – «Tangerine»
2015 – «Ժաննա»
2018 – «Ձյունանուշ»
2018 – «Էրկեն կիշեր»
«Սև կոդ» (թարգմանություն)
2020 – Օլիմպիկոս
2021 – «Women in black»
2022 – «Պոլլի»Սիթքոմներ

2015 – «Ընտանյոք հանդերձ»
2016 – «Ռեստարտ 2020»
2017 – «Ամուսնացածների լիգա»
2021 – «Սոսլանդիա»
2022 – «Սիրո հասակ»Հեռուստասերիալներ

2010 – «Մեր բակը»
2013-2015 – «Վերջին Մոհիկյանը»
2016 – «Գնված երջանկություն»
2018 – «Թունավոր սեր»
2020 – «Կորած օրագիրը»
2021 – «Երկրորդ կյանք»Հեռուստանախագծեր

2000 - 2004 – «Պահմտոցի +»
2010 - 2011 – «Երեք պատ»
2007 – «Երկու աստղ» (Ռազմիկ Ամյանի հետ)
2007 – «Երբ պարում են աստղերը»
«Երաժշտական փոստարկղ»
«Շոու 1-02»
«Հմուտ ձեռքեր»
«Առանց սահմանների»


== Ներկայացումներ ==
Կամերային թատրոն

«Լուսատտիկների կանչ»
«Միսս դժոխք»
«Սասունցի ԴավիթԿոպերֆիլդ»

« Ի զե՛ն»
«Լինսի շոու ծրագիր» («Ալբանիա +»)
«Արմագեդոն»
«Ինչ տարբերություն, թե ում հետ»
«Կառավարական համերգ»
«Փնտրվում է տղամարդ»
«Սև արկղ»Բոհեմ թատրոն

«Դոն Ժուան Ավիա»
«Ամնեզիա»
«Hotel Կալիֆորնիա»Երևանի պատանի հանդիսատեսի թատրոն

«Ուղիղ հարյուր համբույր»
«Մկան թակարդ, կամ խաղում ենք Համլետ»
«Անբան Հուռի»
«Դեղատուն Անի»
«Պիկնիկ»Հակոբ Պարոնյանի անվան երաժշտական կոմեդիայի պետական թատրոն

«Բումերանգ»


== Մրցանակներ ==
«Հումորային դերասանուհի», «Armenian comedy award» մրցանակաբաշխություն, 2008
«Լավագույն ոճային դերասանուհի» մրցանակ, 2011


== Ծանոթագրություններ ==
Օսկար լավագույն դերասանուհու համար

Օսկար լավագույն դերասանուհու համար (անգլ.՝ Academy Award for Best Actress, պաշտոնական անվանումը անգլ.՝ Performance by an Actress in a Leading Role), ամերիկյան կինոակադեմիայի կողմից սահմանված և 1928 թվականից առ այսօր շնորհվող կինոմրցանակ կնոջ լավագույն գլխավոր դերակատարման համար։ Ամենահեղինակավոր «Օսկար» մրցանակներից մեկը։


== Ամենաշատ Օսկարակիր դերասանուհիներ ==


== Մրցանակակիրները ==


=== 1928-1930 թվականներ ===


=== 1940 թվականներ ===


=== 1950 թվականներ ===


=== 1940 թվականներ ===


=== 1970 թվականներ ===


=== 1980 թվականներ ===


=== 1990 թվականներ ===


=== 2000 թվականներ ===


=== 2010 թվականներ ===


=== 2020 թվականներ ===


== Ծանոթագրություններ ==


== Արտաքին հղումներ ==
բոլոր թեկնածուների և մրցանակակիրների բազա(անգլ.)
Գեթսեմանի մատուռ

Գեթսեմանի մատուռ, Հին Երևանի նշանավոր եկեղեցիներից մեկը։ Նրա տեղում է կառուցվել Ա. Սպենդիարյանի անվան օպերայի և բալետի ազգային ակադեմիական թատրոնի շենքը։ Մատուռի շուրջն է եղել հին Երևանի գերեզմանոցը՝ օրորոցաձև և տապանաձև բազմաթիվ գերեզմանաքարերով։ Ենթադրվում է, որ մատուռի տեղում նախապես եղել է փոքրաչափ, Կաթողիկե (Սուրբ Աստվածածին) եկեղեցու նմանությամբ, 11 - 13-րդ դարերի կառուցված մի գմբեթավոր եկեղեցի։
1679 թվակյանի երկրաշարժից ավերվելուց հետո, այդ տեղում, նույն դարի վերջին, կառուցվում է մատուռը։ Այն իր հորինվածքով պատկանում էր միանավ թաղածածկ եկեղեցիների տիպին։ Աղոթասրահի արևելյան կողմում տեղավորված էր կիսաշրջան խորանը, առանց ավանդատների։ Պատերին ագուցված խաչքարերի վերևում եղած հիշատակությունները վերաբերում են 17-րդ դարի վերջին, որը և համարվում է նրա կառուցման ժամանակը։ 1901 թվականին մատուռը նորոգվել է, կտուրը թիթեղապատվել՝ Երևանի քաղաքագլուխներ Իսահակ և Հովհաննես Մելիք-Աղամալյանների նվիրատվությամբ։
Մատուռը քանդվել է օպերայի և բալետի ազգային ակադեմիական թատրոնի՝ այն ժամանակ Ժողովրդական տան կառուցման նպատակով։ Ալեքսանդր Թամանյանը որոշել էր Մատուռը այլ տեղում վերակառուցել, որը սակայն չի իրականացել, քարերի կորստի պատճառով։


== Հետաքրքիր ==
2007 թվականին Ալեքսանդր Սպենդիարյանի անվան օպերայի և բալետի ազգային ակադեմիական թատրոնի շենքում տեղադրվել է խաչքար՝ ի հիշատակ Գեթսեմանի մատուռին։


== Պատկերասրահ ==

		


== Ծանոթագրություններ ==


== Արտաքին հղումներ ==
Գեթսեմանի մատուռ
Պերախ (քաղաք)

Պերախ  (գերմ.՝ Perach), կոմունա Գերմանիայի Բավարիա երկրամասում։
Ենթարկվում է Վերին Բավարիա վարչական շրջանին։ Մտնում է Ալտյոտինգի շրջանի կազմի մեջ։ Բնակչությունը 1206 մարդ (ըստ 2010 թվականի դեկտեմբերի 31-ի)։ Տարածքը 14,14 կմ² է։ Պաշտոնական կոդ՝ 09 1 71 126։


== Ծանոթագրություններ ==


== Արտաքին հղումներ ==
Պաշտոնական էջ
Սոլովյովկա (գյուղ, Մոժայսկի շրջան)

Անվան այլ կիրառումների համար տե՛ս՝ ՍոլովյովկաՍոլովյովկա (ռուս.՝ Соловьёвка), գյուղ Ռուսաստանի Մոսկվայի մարզի Մոժայսկի շրջանի կազմում։
Բնակչությունը 2006 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սաչալիսճալա

Սաչալիսճալա (վրաց.՝ საჩალისჭალა), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1570 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1 մարդ։


== Ծանոթագրություններ ==
Ժան-Շառլ Տերրասյե

Ժան-Շառլ Տերրասյե (ֆր.՝ Jean-Charles Terrassier, ապրիլի 21, 1940(1940-04-21), Կանն - հունվարի 1, 2022(2022-01-01), Նիս), ֆրանսիացի հոգեբան։ Նա մասնագիտացել է մանկական ինտելեկտուալ օժտվածության մեջ և հիմնել է «Ինտելեկտուալ օժտվածությամբ երեխաների ֆրանսիական ասոցիացիան» (ANPEIP):


== Կենսագրություն ==
Տերրասյեն սովորել է Կաննի միջնակարգ դպրոցում, իսկ 1967 թվականին Փարիզ-Սորբոնի համալսարանում ստացել է հոգեբանության աստիճան։ Կրթությունից հետո, որպես կլինիկական հոգեբան է աշխատել Նիսում։ Նա նաև աշխատել է Փարիզում գտնվող Mensa International-ում, նախքան 1968 թվականին Նիսում տեղական մասնաճյուղ ստեղծելը։ 1971 թվականին նա հիմնադրել է «Օժտված երեխաների ազգային ասոցիացիան» (ANPES), որը նվիրված է այն երեխաներին, ովքեր բարձր մակարդակի ինտելեկտ են ցուցաբերել՝ չափված հոգեմետրիկ թեստերով։ Ասոցիացիան փոխել է իր անունը 1987 թվականին՝ դառնալով «Ինտելեկտուալ օժտվածությամբ երեխաների ֆրանսիական ասոցիացիան» (ANPEIP), որն այսօր ունի 25 տարածաշրջանային մասնաճյուղ և գլխավոր գրասենյակը գտնվում է Նիսում։ 1977 թվականին մասնակցել է Շնորհալի և տաղանդավոր երեխաների համաշխարհային խորհրդի հիմնադրմանը Սան Ֆրանցիսկոյում և Լոնդոնում։ 1981 թվականին ընտրվել է տնօրենների խորհրդի անդամ։ Նա նաև համահիմնել է EUROTALENT-ը Փարիզում։
1978 թվականին Տերրասյեն օգնում է կազմակերպել Օժտված երեխաների առաջին միջազգային կոնգրեսը, որը կազմակերպվել էր Միջերկրական համալսարանական կենտրոնի և ANPEIP-ի կողմից։ Տերրասյեի մի քանի տարվա ակտիվ աշխատանքից հետո, 1987 թվականին Ազգային կրթության նախարարությունը կազմակերպում է առաջին դասերը ինտելեկտուալ օժտվածությամբ երեխաների համար Նիսի École publique Las Planas-ում։
Տերրասյեն մահացել է 2022 թվականի հունվարի 1-ին 81 տարեկան հասակում։


== Հրապարակումներ ==
"Le syndrome de dyssynchronie" (1979)
Dyssynchrony - uneven development in The psychology of gifted children (1985)
"Le développement psychologique des enfants intellectuellement précoces" (1996)
"Les enfants surdoués ou La précocité embarrassante" (2014)
Guide pratique de l'enfant surdoué : Comment réussir en étant surdoué ? (2016)
Les enfants surdoués ou la précocité embarrassante (2019)
Les enfants surdoués - Comprendre la précocité pour bien la vivre (2020)


== Ծանոթագրություններ ==
Ուիսթլերի մայրը

«Կոմպոզիցիա սևի և մոխրագույնի մեջ։ Ուիսթլերի մայրը» (անգլ.՝ Arrangement in Grey and Black: The Artist's Mother), Ջեյմս Ուիսթլերի ամենահայտնի նկարը։ Նկարը այժմ գտնվում է Օրսե թանգարանում (Փարիզ), սակայն նկարը հաճախ «մեկնում է ճամփորդության» ամբողջ աշխարհով։


== Ստեղծման պատմությունը ==
Նկարի համար դեմք է հանդիսացել նկարչի մայրը՝ Աննա Մաք-Նեյլ Ուիսթլերը (Anna McNeill Whistler), որն ապրում էր Լոնդոնում որդու հետ։ Կան տարբեր պատմություններ նկարի ստեղծման վերաբերյալ, դրանցից մեկն այն է, որ մայրը փոխարինել է մեկ այլ մոդելի վերջին պահին։ Մյուս տարբերակով մայրը պետք է պատկերվեր կանգնած դիրքում, սակայն մայրը չէր կարող այդքան երկար կանգնած մնալ։ Նկարն առաջին անգամ ցուցադրվել է Լոնդոնի թագավորական ակադեմիայի արվեստի 104-րդ ցուցահանդեսում՝ 1872 թվականին, բայց մերժված էր ակադեմիայի կողմից։ Սա մեծ ազդեցություն թողեց բրիտանական արվեստի և նկարչի հարաբերությունների միջև։ Սրանից հետո նկարիչը այլևս չհամագործակցեց ակադեմիայի հետ։


== Նկարի իմաստը ==
Այս նկարը դարձավ հայտնի, որպես «մոր պաշտամունք»-ի սիմվոլ։ Նկարը տարածվեց մինչև մեր ժամանակները։ Նկարիչը շատ էր ցանկացել, որ իր նկարները գնահատեն միայն իր իմաստի համար։ «Կոմպոզիցիա սևի և մոխրագույնի մեջ» կարելի է հանդիպել ֆիլմերում, սերիալներում և անգամ մուլտֆիլմներում։ Ուիսթլերն իր նկարները համարել է երաժշտական «սիմֆոնիաներ»։


== Հայտնությունը մշակույթում ==
Նկարը հայնտվում է Սիմպսոնի մի քանի դրվագներում. «Rosebud», «Միլիոնավոր խնդիրներ», «Բարնսը և մեղուները»
Այս նկարի հիման վրա նկարահանվել է «Միսթր Բին» ֆիլմի որոշ դրվագներ։
Քոլ Փորթերի Anything Goes մյուզիքլում
«Մերկ ատրճանակ 2½» ֆիլմում


== Ծանոթագրություններ ==


== Աղբյուրներ ==
Whistler’s Mother։ An American Icon edited by Margaret F. MacDonald. ISBN 978-0-85331-856-9.
Հավասարաչափ աղմուկ

Հավասարաչափ աղմուկ, սպիտակ աղմուկ, որի յուրաքանչյուր արժեքի հավանականությունը նույնն է տվյալ էներգիաների ձայնածավալում, այսինքն U(t)-ն անվերջ հավասարաչափ տարածվում է։ Հավասարաչափ աղմուկը չի հանդիպում առօրյայում, սակայն օգտագործվում է որպես խոչընդոտների ազդեցության պարզեցված տարբերակ։ Դրա վերլուծությունն զգալիորեն ավելի հեշտ է, քան այլ տեսակներինը, ինչը թույլ է տալիս արագացնել մոտավոր հաշվարկները։


== Նկարագրություն ==

Հավասարաչափ աղմուկի կոռելյացիայի շառավիղը շատ ավելի փոքր է աղմուկի աղբյուրի բոլոր բնորոշ ժամանակային պարամետրերից՝ տևողություն, տատանումների պարբերություն և այլն։
Հավասարաչափ աղմուկի տատանման լայնույթի սպեկտրները ունեն հորիզոնական ուղիղ ձև՝ մշտական մակարդակից աննշան պատահական շեղումներով։
Հավասարաչափ աղմուկի մոդելը օգտագործվում է այն պրոցեսներում, ինչպիսիք են ջոնսոնական աղմուկը (ջերմային) կամ կոտորակային աղմուկը։ Որպես հավասարաչափ աղմուկ կարելի է նկարագրել պատահական չափման սխալները, որոնք առաջացել են կոնկրետ աղբյուրից։ Լսելի հաճախությունների տիրույթում հավասարաչափ աղմուկի օրինակ է ջրվեժի աղմուկը։


== Ծանոթագրություններ ==


== Արտաքին հղումներ ==
http://www.kit-e.ru/articles/circuit/2007_11_146.php
https://habrahabr.ru/post/191438/
Ջորջիայի տեխնոլոգիական ինստիտուտ

Ջորջիայի տեխնոլոգիական ինստիտուտ (անգլ.՝ Georgia Institute of Technology), ԱՄՆ-ի խոշոր կրթական և գիտահետազոտական կենտրոն։
Ունի մասնաճյուղեր Սավաննում (ԱՄՆ), Մեցում (Ֆրանսիա), Ատլոնում (Իռլանդիա), Շանհայում (Չինաստան) և Սինգապուրում։


== Կառուցվածք ==
Ինստիտուտի կազմում ընդգրկված է 6 քոլեջ՝

Ճարտարապետության քոլեջ (College of Architecture)
Մենեջմենթի քոլեջ (College of Management)
Հումանիտար գիտությունների քոլեջ (College of Liberal Arts[en])
Համակարգչային գիտությունների քոլեջ (College of Computing[en])
Ինժեներական քոլեջ (College of Engineering[en])
Բնական գիտությունների քոլեջ (College of Sciences[en]


== Գիտական գործունեություն ==
Գիտական աշխատանքի մի մասն իրականացվում է ինստիտուտի մասնագիտացված հետազոտական կենտրոններում և լաբորատորիաներում.

Ռոբոտաշինության և խելացի մեքենաների կենտրոն
Նեյրոինժիներիայիի լաբորատորիա [1]
Նանոտեխնոլոգիական հետազոտությունների կենտրոն Մարկուսում
Օժանդակ տեխնոլոգիաների և էկոլոգիական հասանելիության կենտրոն
Նիլի անվան միջուկային հետազոտությունների կենտրոն
Ջորջիայի տեխնոլոգիական հետազոտությունների ինստիտուտ


== Որոշ հայտնի շրջանավարտներ ==
Ջիմի Քարթեր- ԱՄՆ-ի 39-րդ նախագահը և Նոբելյան դափնեկիր
Քերի Մուլլիս- Նոբելյան դափնեկիր (1993)
Մայք Դուկ-  Walmart ցանցի ղեկավարներից մեկը
Ջեյմս Դ. Ռոբինսոն III- American Express և Կոկա-Կոլա ընկերության ղեկավարներից մեկը
Ռիչարդ Տրուլի, ՆԱՍԱ-ի տնօրեն և տիեզերագնաց
Չեյմ Ջինգոլդ и Մայք Պինկերթոն- Spore և Mozilla ծրագրեր մշակող թիմերի անդամներ
Ջոն Յանգ- Լուսնի մակերևույթին ոտք դրած իններորդ տիեզերագնացը
Քրիս Բոշ-  Բասկետբոլի ազգային ասոցիացիայի (NBA) խաղացող
Դերիք Ֆեյվորս- Բասկետբոլի ազգային ասոցիացիայի (NBA) խաղացող
Խուան Կարլոս Վարելա Ռոդրիգես- Պանամայի նախագահ


== Ծանոթագրություններ ==
Խոլշչեբինկա

Խոլշչեբինկա (ռուս.՝ Холщебинка), գյուղ Ռուսաստանի, Տվերի մարզի Բոլոգովսկի շրջանի կազմում։
Բնակչությունը վերջին հայտնի գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լեհտմա

Լեհտմա (էստ․՝ Lehtma), գյուղ Էստոնիայի Հիյումաա նահանգի Կիռգեսաառե շրջանում։
2011 թվականի տվյալներով գյուղում բնակվում էր 0 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)